— Як бачым, тэхнічны рэгламент рэгулюе толькі міграцыю фталатаў з цацак, але не іх непасрэднае ўтрыманне ў дзіцячых таварах. І сам факт іх наяўнасці ў досыць высокіх канцэнтрацыях выклікае ў нас вялікую занепакоенасць, — каментуе дырэктар Цэнтра экалагічных рашэнняў Яўген Лабанаў. — Любыя таксічныя рэчывы павінны цалкам адсутнічаць у таварах, з якімі кантактуюць дзеці.